fi fi fi fi pl fi da fi fi nds fr ceb fi pl fi da fi fi fi fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en en fi fi fi fi fi fi fi en en fi fi fi fi fi fi fi fi fi fi fi fi de fi fi fi fi fi fi fi en fi fi fi fi fi fi fi fi fi fi fi en fi fi fi fi fi fi nl sv fi fi fi fi it fi fi fi
Avoimen väylä: Tutustu, suunnittele, opiskele - ja muista mahdollisuus maksuhyvitykseen — Jyväskylän yliopiston avoin yliopisto
Avoimen väylä on yksi tie yliopiston tutkinto-opiskelijaksi. Jyväskylän yliopistossa on tarjolla noin 300 opiskelupaikkaa avoimen väylän kautta. Niitä on kaikissa JYU:n tiedekunnissa. Voit aloittaa opiskelun vaikka heti. Tutustu myös mahdollisuuteen saada maksuhyvitystä JYU:n väyläopinnoista, mikäli sinulla ei ole vielä korkeakoulututkintoa tai opiskelupaikkaa. Tästä jutusta löydät linkit ja päivämäärät, jotka auttavat väyläopintojen alkuun.
Avoimen väylä on mahdollisuus. Avoimessa yliopistossa suoritettujen väyläopintojen perusteella voi hakea tutkinto-opiskelupaikkaa yhteishaussa.
Avoimen väylä on mahdollisuus oppia, tutustua tieteenaloihin ja akateemiseen opiskeluun sekä tietenkin saada tutkinto-opiskelupaikka. Jyväskylän yliopistossa avoimen väyliä on kaikissa kuudessa tiedekunnassa.
Mikä on avoimen väylä? Lue opintoneuvojamme blogi, niin tiedät!
Avoimen väylän askelmerkit opastavat tutustumaan, valitsemaan ja opiskelemaan
Tavoitteena tutkinto? Tutustu tutkintotavoitteiseen opiskeluun JYU avoimessa
Viime lukuvuonna kokeilimme JYU:ssa maksuhyvityskäytäntöä väyläopinnoissa, mikä sai paljon kiitosta. Mikäli sinulla ei ole vielä korkeakoulututkintoa tai opiskelupaikkaa, saat JYU:n väyläopintojen maksuista hyvitystä 25 opintopisteen osalta. Hyvitys koskee JYU avoimen yliopiston tarjoamia opintoja (ei yhteistyöoppilaitosten tarjontaa). Tämä käytäntö sai jatkoa! Tartu tilaisuuteen!
Lue väyläopintojen maksuhyvityksestä JYU:ssa
Mitä väyliä JYU:ssa on tarjolla?
Mistä alasta olet kiinnostunut? Voisiko sinun alallesi päästä tutkinto-opiskelijaksi avoimen väylän kautta? Jyväskylän yliopistossa on tarjolla avoimen väylän kautta noin kolmesataa opiskelupaikkaa. Niitä löytyy kaikista JYU:n tiedekunnista. Väylähakua varten tarvitset hakukriteereissä mainitut opinnot suoritettuina annettuun päivämäärään mennessä. Nämä opinnot voit opiskella avoimessa yliopistossa. Kriteerit vaihtelevat väyläkohtaisesti, joten tutustu niihin huolella.
Avoimen väylät Jyväskylän yliopistossa: Tutustu hakukohteisiin ja -kriteereihin
Tärkeät päivämäärät kalenteriin!  Infoja ja ohjausta tarjolla
Me JYU avoimessa yliopistossa haluamme, että sinä onnistut opinnoissasi ja saavutat tavoitteesi. Olemme tukenasi. Saat ohjausta halutessasi henkilökohtaisesti. Etenkin alkusyksyn aikana luvassa on myös infotilaisuuksia verkon välityksellä. JYU avoimen infotilaisuudet ja etäohjauspäivät ovat maksuttomia ja kaikille avoimia tilaisuuksia. Tervetuloa!
Avoimen väylän illassa voit tutustua JYU:n avoimen väyliin hakutapana yliopistoon. Tilaisuuden tallenteet voit katsoa silloin kun sinulle sopii.
Katso avoimen väylän illan tallenne 1 (tässä tallenteessa kasvatustieteet, luonnontieteet, yhteiskuntatieteet ja filosofia)
Katso avoimen väylän illan tallenne 2 (tässä tallenteessa Kauppatiede ja taloustiede, viestinnän johtaminen, viestintä ja journalistiikka sekä psykologia)
Voit varata henkilökohtaisen ohjausajan avoimen väylän opintojen suunnitteluun. Järjestämme etäohjauspäiviä säännöllisesti (klikkaa ohjaustapahtumien sivulle). Lisäksi voit varata henkilökohtaisen ohjausajan avoimen yliopiston opintoneuvojalle tutkintotavoitteisten opintojen suunnittelua varten. Ohjaus on maksutonta ja kaikille avointa.
Varaa aika opintoneuvojalle tutkintotavoitteisen opiskelun suunnitteluun tai kysy opintopalveluistamme
Avoimen opinnot tutuksi -verkkoinfo Kokkolassa ke 8.9. klo 17.30-19. Infossa esitellään JYU avoimen, Vaasan avoimen, Keski-Pohjanmaan kesäyliopiston ja Centria-ammattikorkeakoulun avoimia korkeakouluopintoja.
Tule mukaan Kokkolan verkkoinfoon 8.9.
Lisäksi JYU avoimen eri oppiaineet tarjoavat verkkoinfoja opinnoista kiinnostuneille alkusyksyn aikana. Näissä tilaisuuksissa voit tutustua tiettyihin oppiaineisiin ja niiden opiskeluun sekä kysyä asioita opettajalta jo ennen opintojen aloittamista.
JYU avoimen oppiaineiden verkkoinfojen aikataulu
Itsenäisemmin avoimessa vai lähiopiskellen opiskeluyhteisössä?
Avoimen yliopiston opinnot opiskellaan pääosin verkon välityksellä. Opiskelu vaatii suunnittelua ja itsenäistä opiskeluotetta, vaikka avoimen opettajat ovatkin opintojesi tukena heti elokuun alusta alkaen. Opettajien yhteystiedot löydät opinto-oppaasta kunkin oppiaineen yhteystietosivulta.
Avoimia yliopisto-opintoja voit opiskella myös yhteistyöoppilaitoksissamme, joita ovat esimerkiksi tietyt kansanopistot, kesäyliopistot ja kansalaisopistot. Ne tarjoavat muun muassa mahdollisuuden runsaampaan lähiopetukseen. Monet väyläopinnot valmistuvatkin vaikkapa kansanopiston tiiviissä opiskeluyhteisössä, jossa saa hyvän ohjauksen myös akateemisten opiskelutaitojen maailmaan.
Tutustu avoimen yliopiston opintoihin kansanopistoissa, kesäyliopistoissa ja kansalaisopistoissa
Lue opiskelukokemuksia opiskelusta JYU avoimen yhteistyöoppilaitoksissa
Aloita jo nyt: Opiskele maksuton orientaatiokurssi
Avoimessa voit aloittaa opintosi ympäri vuoden tarjolla olevista kursseista. Opintotarjonnan ja kurssien ajankohdat löydät  opinto-oppaasta kunkin oppiaineen ja sen kurssien kohdalta. Myös ilmoittautuminen kullekin kurssille tapahtuu opinto-oppaan linkin kautta.
Orientaatio jatkuvaan oppimiseen on kurssi, jota suosittelemme kaikille. Se on erinomainen tapa aloittaa opiskelu avoimessa ja tutustua akateemiseen opiskeluen, opintojen suunnitteluen ja muihin opiskeluun liittyviin teemoihin. Yhden opintopisteen laajuinen kurssi on opiskeltavissa verkon välityksellä omassa aikataulussa. Se on maksuton kaikille.
Orientaatio jatkuvaan oppimiseen: Ilmoittaudu maksuttomalle kurssille
Opinto-oppaasta löydät JYU avoimen yliopiston opintotarjonnan ja ilmoittautumisen kursseille
Saat tietoa ajankohtaisista asioistamme ja sinua kiinnostavia vinkkejä avoimen yliopiston opintotarjonnasta vaivattomasti sähköpostiisi. Lähetämme sinulle viestejä noin kerran kuukaudessa ja voit koska tahansa perua suostumuksesi.  Tutustu myös tietosuojailmoitukseemme täällä.
@JYUavoin löytyy myös somesta!
Tutustu: Mikä taho ohjaa sinua missäkin kysymyksessä
Avoimen väylä: Tutustu, suunnittele, opiskele - ja muista mahdollisuus maksuhyvitykseen
Saat tietoa ajankohtaisista asioistamme ja sinua kiinnostavia vinkkejä avoimen yliopiston opintotarjonnasta vaivattomasti sähköpostiisi. Lähetämme sinulle viestejä noin kerran kuukaudessa ja voit koska tahansa perua suostumuksesi.  Tutustu myös tietosuojailmoitukseemme täällä.
@JYUavoin löytyy myös somesta!
Tutustu: Mikä taho ohjaa sinua missäkin kysymyksessä
Jyväskylän yliopiston avoin yliopisto
PL 35, 40014 Jyväskylän yliopisto
Puh. 029 441 8080
Avoinna ma–pe klo 12–15
Jyväskylä: Seminaarinkatu 15, T-rakennus (Lähde-kirjaston vieressä)
Palautteesi on meille tärkeää
Anna palautetta auta meitä kehitystyössämme:
Avoimen tiedon keskus: kirjasto ja tiedemuseo
Monikielisen akateemisen viestinnän keskus Movi
PL 35, FI-40014 Jyväskylän yliopisto
Puh. (014) 260 1211
Fax (014) 260 1021
Tietosuojailmoitus | Privacy notice